PATVIRTINTA

Skuodo Bartuvos progimnazijos direktoriaus 2015 m. gegužės 6 d. įsakymu Nr. V1 – 54

**SKUODO BARTUVOS PROGIMNAZIJOS MOKINIŲ** [**NUOSEKLIOJO**](http://litlex/Litlex/LL.DLL?Tekstas=1?Id=82784&Zd=nuosekliojo%2Bmokymo%2Btvarko&BF=4#14z#14z)**[MOKYMOSI](http://litlex/Litlex/LL.DLL?Tekstas=1?Id=82784&Zd=nuosekliojo%2Bmokymo%2Btvarko&BF=4" \l "15z#15z) PAGAL BENDROJO UGDYMO PROGRAMAS**

[**TVARKOS**](http://litlex/Litlex/LL.DLL?Tekstas=1?Id=82784&Zd=nuosekliojo%2Bmokymo%2Btvarko&BF=4#16z#16z) **APRAŠAS**

**I. BENDROSIOS NUOSTATOS**

1. Nuosekliojo mokymosi pagal bendrojo ugdymo programas tvarkos aprašas (toliau – tvarkos aprašas) reglamentuoja priėmimą mokytis pagal bendrojo ugdymo programas, kėlimą į aukštesnę klasę, perėjimą prie aukštesnio lygmens ugdymo programos, ugdymo programos kartojimą, jos baigimą, mokymosi pasiekimų gilinimą ir plėtojimą.

2. Tvarkos apraše vartojamos sąvokos yra apibrėžtos Lietuvos Respublikos švietimo įstatyme (Žin., 1991, Nr. [23-593](http://www3.lrs.lt/cgi-bin/preps2?a=1480&b=); 2011, Nr. 38-1804) ir kituose teisės aktuose.

**II. PRIĖMIMAS MOKYTIS PAGAL BENDROJO UGDYMO PROGRAMAS**

3. Asmuo, pageidaujantis mokytis, progimnazijos direktoriui teikia prašymą. Prašymą už vaiką iki 14 metų teikia vienas iš tėvų (globėjų, rūpintojų), vaikas nuo 14 iki 18 metų – turintis vieno iš tėvų (globėjų, rūpintojų) raštišką sutikimą.

4. Vaikas, kuriam tais kalendoriniais metais sueina 7 metai, priimamas pradėti mokytis pagal pradinio ugdymo programą. Tėvų (globėjų, rūpintojų) prašymu, vadovaujantis Vaiko brandumo mokytis pagal priešmokyklinio ir pradinio ugdymo programas įvertinimo tvarkos aprašu, patvirtintu Lietuvos Respublikos švietimo ir mokslo ministro 2005 m. spalio 29 d. įsakymu Nr. ISAK-2173 (Žin., 2005, Nr. [131-4747](http://www3.lrs.lt/pls/inter/dokpaieska.showdoc_l?p_id=265094)), gali būti priimamas vienais metais anksčiau.

Vaikas vieno iš tėvų (globėjų, rūpintojų) prašymu gali būti priimamas mokytis pagal pradinio ugdymo programos dalį, skirtą antrajai klasei, jeigu progimnazija, patikrinusi vaiko pasiekimus, nustato jų atitiktį pirmosios klasės mokiniui progimnazijoje numatytiems mokymosi pasiekimams.

5. Asmuo, pageidaujantis pradėti mokytis pagal aukštesnio lygmens ugdymo programą, prie prašymo prideda įgyto išsilavinimo pažymėjimą; pageidaujantis tęsti mokymąsi – mokymosi pasiekimų pažymėjimą arba pažymą apie mokymosi pasiekimus mokykloje, kurioje asmuo mokėsi prieš tai (toliau – ankstesnėje mokykloje). Mokinys, pageidaujantis pradėti mokytis pagal aukštesnio lygmens ugdymo programą toje pačioje mokykloje, progimnazijos direktoriui teikia tik prašymą (už vaiką iki 14 metų teikia vienas iš tėvų (globėjų, rūpintojų), vaikas nuo 14 iki 18 metų – turintis vieno iš tėvų (globėjų, rūpintojų) raštišką sutikimą) (mokymosi pasiekimų įteisinimo dokumento teikti nereikia).

6. Asmuo pradėti mokytis pagal pagrindinio ugdymo programą (pagrindinio ugdymo programos pirmąją dalį) priimamas pateikęspradinio išsilavinimo pažymėjimąar kitą įgytą pradinį išsilavinimą liudijantį dokumentą.

7. Asmuo, baigęs adaptuotą pradinio ugdymo programą, specialiąją pradinio ugdymo programą arba pradinio ugdymo individualizuotą programą, priimamas mokytis pagal pagrindinio ugdymo individualizuotą programą (pagrindinio ugdymo individualizuotos programos pirmąją dalį), pateikęs pradinio ugdymo pasiekimų pažymėjimą arba pažymą apie [mokymosi](http://litlex/Litlex/LL.DLL?Tekstas=1?Id=82784&Zd=nuosekliojo%2Bmokymo%2Btvarko&BF=4#25z#25z) pasiekimus.

8. Asmuo, baigęs užsienio valstybės, tarptautinės organizacijos pradinio, pagrindinio ugdymo programą ar tam tikrą jos dalį (toliau – tarptautinė bendrojo ugdymo programa), priimamas mokytis bendra tvarka. Jo mokymosi laikotarpio pagal tarptautinę bendrojo ugdymo programą rezultatai pripažįstami ir įskaitomi progimnazijoje.

9. Asmens priėmimas mokytis įforminamas mokymo sutartimi.

10. Mokymo sutartis sudaroma naujai atvykusio mokytis asmens ar mokinio, pradedančio mokytis pagal aukštesnio lygmens ugdymo programą, [mokymosi](http://litlex/Litlex/LL.DLL?Tekstas=1?Id=82784&Zd=nuosekliojo%2Bmokymo%2Btvarko&BF=4#31z#31z) pagal tą ugdymo programą laikotarpiui. Mokymo sutartis laikino mokinio išvykimo gydytis ir mokytis arba mokytis pagal tarptautinę mokinių mobilumo (judumo), mainų programą nenutraukiama.

11. Mokymo sutartį pasirašo progimnazijos direktorius ir prašymą pateikęs asmuo.

12. Mokymo sutartis registruojama [Mokymo](http://litlex/Litlex/LL.DLL?Tekstas=1?Id=82784&Zd=nuosekliojo%2Bmokymo%2Btvarko&BF=4" \l "33z#33z) sutarčių registracijos žurnale. Vienas mokymo sutarties egzempliorius įteikiamas prašymą pateikusiam asmeniui, kitas egzempliorius lieka progimnazijoje. Mokymo sutartis, mokinio ir (ar) jo tėvų (globėjų, rūpintojų) prašymai, pažymos apie [mokymosi](http://litlex/Litlex/LL.DLL?Tekstas=1?Id=82784&Zd=nuosekliojo%2Bmokymo%2Btvarko&BF=4#25z#25z) pasiekimus progimnazijoje ir kita su mokinio ugdymu susijusi informacija kaupiama progimnazijoje. Mokiniui išvykus iš progimnazijos, jo dokumentai lieka progimnazijoje. Pagal mokyklos, kurioje mokinys tęsiamokymąsi, prašymą pateikiamos prašomų su mokinio ugdymu susijusių dokumentų, esančių progimnazijoje, kopijos.

13. Sudarius [mokymo](http://litlex/Litlex/LL.DLL?Tekstas=1?Id=82784&Zd=nuosekliojo%2Bmokymo%2Btvarko&BF=4#34z#34z) sutartį, asmuo įregistruojamas mokinių registre, nurodoma pirmoji mokinio mokymosi diena. Iš mokinių registre sukauptų duomenų: mokinio vardas ir pavardė; asmens kodas; atvykimo data (pirmoji mokinio mokymosi diena); namų adresas; klasė, į kurią mokinys atvyko; klasė, kurioje mokinys mokosi; klasė, iš kurios mokinys išvyko; įsakymo apie išvykimą data ir numeris; mokykla, į kurią mokinys išvyko mokytis, automatiniu būdu formuojamas, o pasibaigus mokslo metams išspausdinamas ir sudaromas „Mokinių abėcėlinis žurnalas“.

14. Mokinių abėcėliniame žurnale mokinių pavardės ir vardai surašomi abėcėlės tvarka ir registracijos numeriai kasmet pradedami nuo 1. Informacija atnaujinama, jei pasikeičia mokinio gyvenamosios vietos adresas, vardas arba pavardė, o buvęs įrašas išsaugomas. Pasibaigus mokymo sutarties galiojimo laikui ir mokiniui neišvykus iš progimnazijos, įrašoma, kad mokinys „tęsia mokymąsi \_\_ klasėje“, išvykus iš progimnazijos – nurodoma mokykla, į kurią išvyko. Tuo atveju, kai nežinoma, į kokią mokyklą mokinys yra išvykęs, gali būti įrašoma: užsienio valstybės, savivaldybės pavadinimas arba „Nežinoma“. Išvykus iš progimnazijos baigiamosios ketvirtosios klasės mokiniui, įgijusiam išsilavinimą, įrašoma „įgijo pradinį išsilavinimą“, neįgijusiam išsilavinimo – „nebaigė programos“. Kitų mokslo metų mokinių abėcėlinio žurnalo aplankas mokinių registre formuojamas iš atitinkamais mokslo metais sukauptų mokinių duomenų, patikslinus informaciją apie mokinio klasę, kurioje jis mokosi, ir įrašius duomenis apie tais mokslo metais išvykusius ir atvykusius mokinius.

**III. MOKINIO MOKYMOSI PASIEKIMŲ FIKSAVIMAS BAIGIANTIS UGDYMO LAIKOTARPIUI**

15. Mokinio mokymosi pasiekimai trimestro ar kito ugdymo laikotarpio pabaigoje apibendrinami ir vertinimo rezultatas (toliau – dalyko trimestro ar kito ugdymo laikotarpio įvertinimas) fiksuojamas įrašu ir (arba) balu, taikant 10 balų vertinimo sistemą:

15.1. 1-4 klasėse yra fiksuojami tokie įvertinimai – įrašai: „nepatenkinamas“ „patenkinamas“, „pagrindinis“, „aukštesnysis“, „atleista“ („atl“), „padarė pažangą“ („pp“) „nepadarė pažangos“ („np“), „neatestuota“ („neat“).

15.2. 5-8 klasėse yra fiksuojami tokie įvertinimai – įrašai:, „įskaityta“ („įsk“), „neįskaityta“ („neįsk“), 1–3 balų įvertinimas (nepatenkinamas įvertinimas), 4–10 balų įvertinimas, „atleista“ („atl“), „neatestuota“ („neat“).

16. Mokiniui, besimokančiam pagal pradinio ugdymo programą, III trimestro mokymosi pasiekimų įvertinimas laikomas metiniu. Jei pasibaigus ugdymo procesui skirtos užduotys suteikia mokiniui, kurio mokymosi pasiekimai mokantis pagal dalyko programą fiksuoti nepatenkinamu metiniu įvertinimu, galimybę pasiekti ne žemesnį kaip patenkinamas mokymosi pasiekimų lygį, nustatytą bendrosiose programose (toliau – papildomas darbas), tai papildomo darbo įvertinimas laikomas metiniu.

17. Mokiniui, besimokančiam pagal pagrindinio ugdymo programą, vienų mokslo metų pasiekimų vertinimo rezultatas, mokantis pagal dalyko programą (toliau – dalyko metinis įvertinimas), fiksuojamas atsižvelgus į visų atskirų progimnazijoje nustatytų ugdymo laikotarpių (trimestrų) fiksuotus įvertinimus, vadovaujantis progimnazijos susitarimais dėl mokinių pažangos ir mokymosi pasiekimų vertinimo. Jei pasibaigus ugdymo procesui buvo skirtas papildomas darbas, papildomo darbo įvertinimas laikomas metiniu.

18. Jei mokinys, kuris besigydydamas namie, medicininės reabilitacijos ir sanatorinio gydymo sveikatos priežiūros įstaigoje, stacionarinėje asmens sveikatos priežiūros įstaigoje, teikiančioje medicinos pagalbą, teisės aktų nustatyta tvarka bent vienu ugdymo laikotarpiu kai kurių dalykų nesimokė, dalyko metinis įvertinimas fiksuojamas atsižvelgus į kitais (turimais) ugdymo laikotarpiais pasiektus mokymosi pasiekimus.

19. Tuo atveju, kai mokinys mokydamasis praleidžia klasę ar (ir) mokosi pagal jam individualiajame ugdymo plane numatytus ugdymo laikotarpius, mokymosi pasiekimai gali būti apibendrinami ir vertinimo rezultatas mokiniui fiksuojamas kitu, nei visai klasei nustatytu, laiku.

20. Mokiniui, kuris bendrojo ugdymo programos dalį laikinai mokėsi kitos šalies mokykloje pagal tarptautinę bendrojo ugdymo programą (dalyvavo tarptautinio mokinių mobilumo (judumo), mainų programoje), mokymosi laikotarpio rezultatų pripažinimą, įskaitymą Lietuvoje numato ir vykdo progimnazija. Jei mokinys kitos šalies mokykloje kai kurių dalykų nesimokė, sudaromos sąlygos mokytis ir atsiskaityti.

21. Mokiniui prieš išvykstant iš mokyklos, kuri vykdė mokinio mokymą medicininės reabilitacijos, sanatorinio gydymo sveikatos priežiūros, stacionarinėje asmens sveikatos priežiūros įstaigoje, teikiančioje medicinos pagalbą, išduodama pažyma apie [mokymosi](http://litlex/Litlex/LL.DLL?Tekstas=1?Id=82784&Zd=nuosekliojo%2Bmokymo%2Btvarko&BF=4#25z#25z) pasiekimus (pagal poreikį gali būti pateikiama ir mokinio laikino gydymo laikotarpiu).

22. Mokiniui, atvykusiam iš mokyklos, kurioje jo mokymosi pasiekimai buvo apibendrinami baigiantis pusmečiui, dalykų trimestrų ir metiniai įvertinimai fiksuojami gavus tos mokyklos pažymą apie [mokymosi](http://litlex/Litlex/LL.DLL?Tekstas=1?Id=82784&Zd=nuosekliojo%2Bmokymo%2Btvarko&BF=4#25z#25z) pasiekimus, kurioje nurodomi šiam mokiniui fiksuoti dalykų įvertinimai gruodžio 1 d. ir (ar) kovo 1 d. Jeigu ankstesnėje mokykloje vadovaujantis ugdymo planu dalyko trimestrų ar pusmečio įvertinimas yra fiksuotas ne pažymiu, pusmečio ar metinis pažymys pagal dešimtbalę sistemą fiksuojamas iš šioje mokykloje įrašytų pažymių, atsižvelgus į patenkinamą ar nepatenkinamą įvertinimą įrašu.

23. Progimnazija mokinių mokymosi pasiekimų vertinimo ir kitą informaciją [tvarko](http://litlex/Litlex/LL.DLL?Tekstas=1?Id=82784&Zd=nuosekliojo%2Bmokymo%2Btvarko&BF=4#39z#39z) TAMO elektroninio dienyno duomenų pagrindu.

**IV. KĖLIMAS Į AUKŠTESNĘ KLASĘ. UGDYMO PROGRAMOS BAIGIMAS. UGDYMO PROGRAMOS KARTOJIMAS**

24. Keliamosios (1–3, 5–8) klasės mokinys, turintis visų ugdymo plano dalykų patenkinamus metinius įvertinimus, keliamas į aukštesnę klasę.

25. Mokinys paliekamas kartoti vienų mokslo metų atitinkamos klasės ugdymo programos (toliau – kartoti ugdymo programos), į aukštesnę klasę keliamas progimnazijos direktoriaus įsakymu. Progimnazijos direktoriaus įsakyme dėl mokinių kėlimo į aukštesnę klasę įrašomas į aukštesnę klasę keliamų mokinių skaičius klasėje pagal dienyną (pvz., 22, 24, 30 ir pan.), mokinių, kuriems skirtas papildomas darbas (nurodant dalykų pavadinimus), paliekamų kartoti ugdymo programą mokinių vardai ir pavardės.

26. Tuo atveju, kai progimnazija turi įrodymų, kad keliamosios klasės mokinio mokymosi pasiekimai yra aukštesni, nei nustatyti aukštesniojo lygio mokymosi pasiekimai bendrosiose programose, mokinys iki 14 metų tėvų (globėjų, rūpintojų) prašymu (mokinys nuo 14 iki 18 metų savo prašymu ir turint vieno iš tėvų (globėjų, rūpintojų) raštišką sutikimą) ir mokinį ugdančių mokytojų, progimnazijos vaiko gerovės komisijos pritarimu gali būti keliamas į aukštesnę klasę praleidžiant klasę ir baigti ugdymo programą sparčiau.

27. Mokinio, turinčio kai kurių ugdymo plano dalykų nepatenkinamus metinius (papildomo darbo, jei buvo skirtas) įvertinimus, kėlimo į aukštesnę klasę, palikimo kartoti ugdymo programos ar papildomo darbo skyrimo klausimus svarsto mokinį ugdę mokytojai, kiti ugdymo procese dalyvavę asmenys (toliau – Mokytojai).

Keliamosios (1–3) klasės mokinys, turintis du (ir daugiau) nepatenkinamus metinius įvertinimus iš pagrindinių ugdymo plano mokomųjų dalykų (lietuvių kalbos, matematikos ar pasaulio pažinimo) Mokytojų siūlymu gali būti paliktas kartoti ugdymo programos neskiriant papildomų darbų.

Keliamosios (5–8) klasės mokinys, turintis keturis (ir daugiau) nepatenkinamus metinius įvertinimus Mokytojų siūlymu gali būti paliktas kartoti ugdymo programos neskiriant papildomų darbų, o mokinys, turintis tris nepatenkinamus metinius įvertinimus ir neatlikęs papildomų darbų užduočių (neatsiskaitęs už papildomus darbus) Mokytojų siūlymu gali būti paliktas kartoti ugdymo programos.

28. Mokytojai:

28.1. pasibaigus ugdymo procesui progimnazijos direktoriui siūlo:

28.1.1. skirti mokiniui papildomą darbą;

28.1.2. kelti į aukštesnę klasę;

28.1.3. palikti kartoti ugdymo programos;

28.2. mokiniui skiriant papildomą darbą, susitaria dėl:

28.2.1. galimos pakartotinio svarstymo dėl kėlimo į aukštesnę klasę ar palikimo kartoti ugdymo programos datos;

28.2.2. papildomo darbo atlikimo trukmės;

28.2.3. konsultacijų formų ir būdų, jų laiko;

28.2.4. mokinio atsiskaitymo datos;

28.3. atsižvelgia į mokinio tėvų (globėjų, rūpintojų) siūlymą ir kt.;

28.4. pakartotinai svarsto mokinio mokymosi pasiekimus, jei mokinio papildomas darbas buvo įvertintas nepatenkinamu įvertinimu arba praėjo nustatytas laikas, kada mokinys turėjo atsiskaityti (atlikti papildomą darbą). Išklauso mokinio tėvų (globėjų, rūpintojų) pageidavimą ir teikia siūlymą progimnazijos direktoriui.

29. Sprendimą dėl papildomo darbo skyrimo mokiniui, jo kėlimo į aukštesnę klasę ar palikimo kartoti ugdymo programą, atsižvelgęs į Mokytojų siūlymą, ne vėliau nei paskutinė einamųjų mokslo metų darbo diena priima progimnazijos direktorius. Sprendimas įforminamas progimnazijos direktoriaus įsakymu. Su įsakymu progimnazija supažindina mokinio tėvus (globėjus, rūpintojus).

30. Pradinio ugdymo baigiamosios klasės mokinys, turintis patenkinamus visų atitinkamos ugdymo programos dalykų, nurodytų ugdymo plane, metinius įvertinimus, į aukštesnę klasę nekeliamas, jis laikomas baigusiu atitinkamą ugdymo programą.

31. Pradinio ugdymo programos baigiamosios klasės mokinys, turintis bent vieno dalyko nepatenkinamą metinį (po papildomo darbo, jei buvo skirtas) įvertinimą, paliekamas kartoti ugdymo programos pradinio ugdymo programos baigiamojoje klasėje.

32. Jei mokinys kartoja visą mokslo metų ugdymo programą antrus metus, jo turimi tos klasės (mokslo metų) dalykų metiniai įvertinimai laikomi negaliojančiais.

**V. PERĖJIMAS PRIE AUKŠTESNIO LYGMENS UGDYMO PROGRAMOS**

33. Pradinio ugdymo programos baigiamosios klasės mokinys, išskyrus besimokantį pagal pradinio ugdymo individualizuotą programą, turintis patenkinamus visų šios programos ugdymo plano dalykų metinius įvertinimus, laikomas baigusiu pradinio ugdymo programą, įgijusiu pradinį išsilavinimą ir teisę mokytis pagal pagrindinio ugdymo programą.

34. Pradinio ugdymo individualizuotos programos baigiamosios klasės mokinys, turintis visų šios programos ugdymo plano dalykų metinius įvertinimus, laikomas baigusiu pradinio ugdymo individualizuotą programą ir įgijusiu teisę mokytis tik pagal pagrindinio ugdymo individualizuotą programą.

35. Ugdymo programos baigimą įforminančiame progimnazijos direktoriaus įsakyme nurodoma ugdymo programa, kurią mokinys yra baigęs, ir jam išduodamo pradinio išsilavinimo įgijimą patvirtinančio dokumento pavadinimas.

**VI. ASMENS MOKYMOSI PASIEKIMŲ GILINIMAS IR PLĖTOJIMAS**

36. Asmuo, atvykęs ar grįžęs iš užsienio, nemokantis lietuvių kalbos ir pageidaujantis geriau pasirengti toliau mokytis pagal bendrojo ugdymo programas, gali mokytis lietuvių kalbos išlyginamojoje klasėje arba išlyginamojoje mobiliojoje grupėje Lietuvos Respublikos švietimo ir mokslo ministro nustatyta tvarka.

\_\_\_\_\_\_\_\_\_\_\_\_\_\_\_\_\_\_